Styret

Medlemsorganisasjoner

Andre

Steinkjer, 31.01.2022.

**PROTOKOLL STYREMØTE 2/2022 - FFO TRØNDELAG 8. FEBRUAR 2022 KL. 1100– 11645 VITA TEAMS.**

Tilstede: Mona B. Lersveen, Olav Malmo, Anne-Norunn Vada, Magne Skjetne, Aud-Torhild Andersen, Beate Moksnes og Margareth Berg.

Meldt forfall: Ingrid Hallan

Ingvild G. Myhre som sitter i arbeidsgruppen for TT-transport for FFO Trøndelag deltok på sak 30/2022.

**SAKLISTE:**

**Beslutningssaker:**

21/2022 Godkjenning av innkalling og sakliste

22/2022 Godkjenning av protokoll fra 11.01

23/2022 Brukerrepresentanter i Helse Nord-Trøndelag.

24/2022 Folkehelsealliansen i Trøndelag – Vårmøte.

25/2022 Hjelpemiddelsentralen – reperasjoner av hjelpemidler for synshemmede. Sak oversendt brukerutvalget ved Hjelpemiddelsentralen i Trøndelag.

26/2022 Samarbeidskonferanse med Norilco Sør/ Nord-Trøndelag – Fatique.

27/2022 Brukerutvalg NAV – områdeutvalg

28/222 Ungdomsutvalg St.Olavs hospital og Helse Nord-Trøndelag.

29/2022 Høring - Handlingsplan for helsefellesskapet i nordre Trøndelag for perioden 2022-2025.

**Diskusjonssaker:**

30/2022 Høring – TT-ordningen

31/2022Innhold i dialogmøte med det «nye» styret i Trøndelag og FFO Nasjonalt

32/2022 DAM prosjekt i samarbeid med ungekokker.

33/2022 DAM prosjektet – Funker for meg

34/2022 DAM prosjektet – Jeg vil endre

35/2022 Årsmøte 2022

36/2022 Mangel på helsepersonell i Norge.

**Orienteringssaker:**

37/2022 Ansattesamling flyttet til 13. – 14. juni 2022

38/2022 Arbeidskonferansen utsatt

39/2022 En skole for alle utsatt

40/2022 Bruker og Etat møtes 2022

41/2022 Eventuelt

**SAKLISTE:**

**Diskusjonssak 30/2022 ble behandlet som første sak på styremøtet.**

**Diskusjonssaker:**

**30/2022 Høring – TT-ordningen**

Det er sendt ut en høring i forbindelse med nye retningslinjer for TT-transporten. Høringen er stilet til kommunene, men mener at vi som paraplyorganisasjon kan uttale oss i saken.

Under saken orienterte Ingvild G. Myhre om forslaget som nå har kommet fra gruppen som nå har jobbet med denne ordningen.

Vedtak: Styret sender inn sine kommentarer til den nye ordningen og sekretariatet sammenfatter kommentarene til en høringsuttalelse fra FFO Trøndelag innen fristen 15. februar 2022.

**Beslutningssaker:**

**21/2022 Godkjenning av innkalling og sakliste**

Vedtak: Innkalling og sakliste godkjennes.

**22/2022 Godkjenning av protokoll fra 11.01.2022.**

Vedtak: Protokoll fra 11.01.2022 godkjennes.

**23/2022 Brukerrepresentanter i Helse Nord-Trøndelag.**

Gruppeopplæring fedmeklinikken i Namsos.

Rune Sandø foreslått fra Foreningen for overvektige.

ADHD – Informasjonsdag for ungdommer, forelder og skole.

Lars Morten Lersveen, Mona Lersveen og Sissel Sundet er foreslått fra ADHD Nord-Trøndelag. I tillegg ønsker de å ha mulighet til å ha med seg en observatør med tanke på rekruttering av nye brukerrep.

Gruppeopplæring for pasienter med MS og deres pårørende – Namsos

Innherred og Namdal MS foreningen foreslår Ina Egnes Moe og Fransvis Frendalsvik.

Gruppeopplæring for pasienter med Epilepsi og deres pårørende – Namsos – har ingen representanter å foreslå.

Gruppeopplæring for pasienter med Parkinson og deres pårørende – Namsos

Parkinsonforbundet foreslår Ingunn Henriksen og Karin Gustavsson.

Hjertekurs – Gruppeopplæring for hjertepasienter og pårørende – Namsos

LHL Trøndelag foreslår Jan Arve Homstad og vara. Terje Landsem.

Vedtak: Foreslått representanter oppnevnes og sendes inn til Helse Nord-Trøndelag.

**24/2022 Folkehelsealliansen i Trøndelag – Vårmøte.**

Folkehelsealliansen i Trøndelag inviterer til vårmøte 24. mars 2022 kl. 1000 – 1500 ved Campus Røstad, Nord universitet, Levanger.

Program:

Forestillingen – Hvordan har du det?

Deling av gode erfaringer fra folkehelsearbeid?

Status for Hodebra-satsingen.

Hvem fra styret i FFO Trøndelag deltar på vårmøte til Folkehelsealliansen?

Vedtak: Fra FFO Trøndelag deltar følgende personer på Folkehelsealliansen sitt vårmøte 2022 – Anne Norunn Vada, Margareth Berg, Mona Lersveen, og Magne Skjetne. Aud-Torhild Andersen sjekker muligheten for å delta.

**25/2022 Hjelpemiddelsentralen – reparasjoner av hjelpemidler for synshemmede. Sak oversendt brukerutvalget ved Hjelpemiddelsentralen i Trøndelag.**

FFO Trøndelag har etter purring fått denne tilbakemeldingen fra Terje Kalsrud om saken som FFO Trøndelag sendte til Brukerutvalget ved Hjelpemiddelsentralen:

På møtet i brukerrådet for hjelpemiddelsentralen i Trøndelag 25.11.2021 var denne saken oppe. Som det fremgår av protokoll fra møtet arbeider hjelpemiddelsentralen med disse rutinene og personalsituasjonen rundt dette. Jeg bad om at det burde etableres en ordning med et lager av noen datatekniske hjelpemidler for utlån ved reparasjon. Det er så mange forskjellige leselister for eksempel at det er vanskelig å forvente at alle skal være tilgjengelige, men jeg tror de fleste brukerne vil akseptere en reserveløsning fremfor dagens ikke-løsning. Jeg bad om at mitt forslag skulle føres inn i protokoll. Det har ikke skjedd. Jeg skal følge saken opp videre. Har diskutert med leder i Norges Blindeforbund Trøndelag om vi kanskje bør ha et eget møte. Dette får vi komme tilbake til.

Hvordan ønsker styret og forfølge saken videre?

Vedtak: Brukerrådet ved Hjelpemiddelsentralen i Trøndelag har møte 16. februar 2022. Saken tas igjen opp til behandling der. Saken utsettes til neste styremøte.

**26/2022 Samarbeidskonferanse med Norilco Sør/ Nord-Trøndelag – Fatique.**

Anne Norunn Vada og Kari Frøseth Johansen har hatt et samarbeidsmøte med Norilco Sør-Trøndelag. De ønsker å invitere til en konferanse fra lunsj til lunsj (lør-søn) i september/oktober. Antall de ønsker å nå er 100 personer.

Det å arrangere en konferanse med overnatting gir store kostnader – er styret enig i at vi burde arrangere dette med en overnatting?

Hovedtema vil bli Fatique, samt litt fokus på prerehabilitering og trening.

De ønsker også å legge inn en bolk om - Hva er brukermedvirkning?

De ønsker utstillere første dag av konferansen.

Norilco Sør-Trøndelag har søkt midler til denne konferansen gjennom Helse Midt-Norge. FFO Trøndelag har søkt aktivitetsmidler gjennom Trøndelag fylkeskommune.

Hvis vi ønsker å fortsette dette samarbeidet har FFO Trøndelag sagt at de kan gjøre følgende:

* Søke aktivitetsmidler gjennom Trøndelag fylkeskommune
* Innhente tilbud for hotell
* Ta imot påmeldinger til konferansen
* Innlegg om brukermedvirkning

Temaet er aktuelt for mange av FFOs medlemsorganisasjoner. FFO Trøndelag har søkt Trøndelag fylkeskommune om midler til konferansen.

Vedtak: FFO Trøndelag er positive til samarbeidet, men det er viktig at de økonomiske rammene er klarlagt, dette også førende for om konferansen skal arrangeres over 2 dager eller ikke. Det er også ett ønske fra styret at egenandel skal holdes på laves mulig nivå.

FFO Trøndelag bidrar med praktisk hjelp i forhold arbeidet med konferansen. Hvis vi får midler fra Trøndelag fylkeskommune til konferansen – bidrar FFO Trøndelag med dette beløpet.

Arrangementskomiteen må vurdere om det er økonomi til å arrangere dette over 2 dager.

**27/2022 Brukerutvalg NAV – områdeutvalg**

FFO Trøndelag sendte ut ny henvendelse til organisasjonene rett over jul, og ba om forslag på representanter til brukerutvalgene vi ikke hadde fått dekt opp.

Etter dette mangler vi fortsatt representer til følgende områdeutvalg i NAV: Heim kommune, Hitra/Frøya, Røros og Malvik.

Vedtak: FFO Trøndelag har kun mottatt ett navn til NAV Malvik. Dette sendes inn til NAV.

Representanter som er foreslått til FFO Trøndelag etter vår innsendingsfrist til NAV i utvalg som er fullt opp, blir ikke innsendt til NAV, da FFO Trøndelag allerede har sendt inn navn på representanter.

**28/2022 Ungdomsutvalg St.Olavs hospital og Helse Nord-Trøndelag.**

Etter ny henvendelse til organisasjonene i Trøndelag og til organisasjonene under paraplyen Unge funksjonshemmede.

Vi har fått følgende forslag:

**Helse Nord-Trøndelag**

Katja Elise Utsi – født 99 – Norsk Revmatikerforbund

Noah Arnøy – født 02 – Norges Blindeforbund ungdom

Kayla Rotmo – født 02 – Astma og Allergiforbundet

Martine Stokmo Hansen – født 04 – ADHD Norge Nord-Trøndelag

**St.Olavs hospital**

Lydia Rotmo – født 05 – Astma og Allergiforbundet

Vedtak: Forslagene sendes inn til Helse Nord-Trøndelag og St.Olavs hospital.

**29/2022 Høring - Handlingsplan for helsefellesskapet i nordre Trøndelag for perioden 2022-2025.**

Saken sendt styret i egen mail.

Vedtak: Hele styret bes sende inn innspill til sekretariatet. Mona Lersveen og Olav Malmo sammen med sekretariatet jobber frem endelig høringsuttalelse.

**Diskusjonssaker:**

**30/2022 Høring – TT-ordningen**

Sak behandlet som første sak i styremøtet.

**31/2022 Innhold i dialogmøte med det «nye» styret i Trøndelag og FFO Nasjonalt.**

I 2022 blir det et individuelt opplegg med møte i hvert enkelt fylke etter årsmøte er gjennomført.

FFO Nasjonalt ber om tilbakemelding på hva som er mest relevant for Trøndelag.

Følgende bolker er foreslått:

**Interessepolitikk**

Generell dialog om interessepolitikken i fylkes-FFO, eller enkelte

Saksområdet.

**Brukermedvirkning**

Generell dialog om arbeidet ( rekruttering, opplæring, oppfølging)- eller fokus på instanser – kommunalt råd, nav osv.

**Organisasjonsarbeid**

Innteksgivende arbeid, oppfølging av kommune-FFO, arbeidsfordeling

mv.

Vedtak: FFO Trøndelag ønsker temaet rekruttering av brukerrepresentanter. Dette fordi FFO Trøndelag strever med å få nok forslag på brukerrepresentanter til alle brukermedvirkningsroller som etterspørres.

**32/2022 DAM prosjekt i samarbeid med ungekokker.**

Leder og fylkessekr. har hatt ett avklarende møte med Ungekokker. Det viser seg det at de ser for seg følgende:

En støtteerklæring fra FFO Trøndelag til forskningsprosjektene. Vi vil ikke stå som søker av prosjektene – men at vi gir en støtte erklæring til prosjektene. De er evt. mulig for FFO Trøndelag å få en plass i referansegruppen for hvert enkelt prosjekt – hvis ønskelig

De ønsker å søke DAM om stimuleringsmidler om ett 1 årig prosjekt der FFO Trøndelag står som søker. De ser for seg følgende:

Et helsefremmende folkehelseprosjekt kan ha fokus på matkurs, foredrag, digitale verktøy og se på muligheten til å utvikle diagnose spesifikke kurs ( det kan være fysisk eller psykisk diagnose). Et eksempel kan være å øke kunnskap om hva som er smart mat, hvorfor den sunn og hvordan å lage den. Vi kan kombinere digitale kurs/foredrag og med fysisk tilstedeværelse. Måltidet er en viktig sosial læringsarena som er relasjonsbyggende og hvor gode samtaler oppstår.

Unge kokker ser også får seg at FFO Trøndelag undertegner en

intensjonsavtale med dem.

Vedtak: FFO Trøndelag er positive til å sende inn søknad til Stiftelsen DAM om midler til ett ettårig prosjekt.

FFO Trøndelag ønsker også og inngå en intensjonsavtale med Ungekokker – i et folkehelseperspektiv.

Støtteerklæring til forskningsprosjekter – FFO Trøndelag mener det er mer naturlig at den enkelte organisasjon inngår dette, da det skal forskes på enkelt diagnoser.

**33/2022 DAM prosjektet – Funker for meg**

I prosjektet funker for meg skal vi ha en til to representanter fra styret med i referansegruppen. Det skal også rekrutteres medlemmer fra referansegruppa fra målgruppene i prosjektet – bevegelseshemmede, sansetapgruppen og psykisk helse.

Invitasjon om deltakelse i prosjektet sendes ut aktuelle organisasjoner i disse dager. Første info.møte er satt til 24. mars 2022.

Ber om at styret oppnevner to representanter til referansegruppa til prosjektet Funker for meg.

Vedtak: Mona B. Lersveen og Beate Moksnes oppnevnes til referansegruppa til prosjektet Funker for meg.

**34/2022 DAM prosjektet – Jeg vil endre**

Skal være ett møte med deltakerne i Jeg vil endre 01.02.2022. Hvordan ser de for seg oppfølgingen av prosjektet?

Deltakerne / bidragsyterne til fotoboken – Jeg vil endre ser for seg følgende:

Temamøter med kommunale råd for funksjonshemmede og «bokbad» ved lokale bibliotek. Hvordan bruker foto som virkemiddel og synliggjøring i kommunale råd for funksjonshemmede?

Det å lage podcast ble også løftet opp som en ide.

Vedtak: FFO Trøndelag støtter prosjekt ideen, og sekretariat jobber videre opp mot stiftelsen DAM. Da ser vi for oss å søke ett ettårig prosjekt via Stimuleringsmidlene.

**35/2022 Årsmøte 2022**

Ønsker FFO Trøndelag å avholde årsmøtet fysisk eller digitalt?

FFO Nasjonalt har nå kommet med råd om at man ønsker at årsmøtene i fylkene holdes digitalt, men dette er ikke ett pålegg, men en anbefaling.

Saksfremlegg til årsmøte vedr. innkommet sak. Denne saken må tas opp i saken der budsjett skal behandles. Dette budsjett skal behandles før innkomne saker. Det er også under saken budsjett, honorar til styret skal behandles.- under behandling av saken gikk Beate Moksnes ut av styremøtet.

Forslag til arbeidsprogram for 2022

Forslag til årsmelding 2022

Forslag til budsjett for 2021

Regnskapsavslutning for 2021.

Vedtak: Årsmøtet i FFO Trøndelag gjøres om til ett digitalt årsmøte, dette pga. smitte situasjonen, og etter anbefalinger fra FFO Nasjonalt. Sendes ut mail til medlemsorganisasjonene og de påmeldte om at årsmøte vil bli arrangert digitalt, og det gis åpning for å melde seg på innen neste fredag 18. februar 2022.

Saksfremlegg godkjennes med en liten justering, og legges fram for årsmøtet.

Arbeidsprogram for 2022 godkjennes med små justeringer og legges fram for årsmøtet til behandling.

Årsmelding for 2021 godkjennes med små justeringer og legges fram for årsmøtet til behandling.

Budsjett for 2022 godkjennes med små justeringer og legges fram for årsmøtet til behandling.

Regnskapet for 2021 godkjennes og sendes revisor så snart som mulig.

Stemming på årsmøtet foregår via SMS til sekretariatet.

FFO Nasjonalt kommer til å ha innlegg på ca. 10 – 15 min. Etter selve årsmøte holder vi en kort informasjon om ABC-Hodebra.

**36/2022 Mangel på helsepersonell i Norge**.

Dette er en sak som ble utsatt fra styremøte 30. november 2021 – dette er en sak som opptar flere i styret, og det var ønske om å sette dette opp som sak over jul.

Vedtak: Saken utsettes til neste styremøte.

**Orienteringssaker:**

**37/2022 Ansatte samling flyttet til 13. – 14. juni 2022.**

Ansatte samlingen som var satt opp før jul, har nå blitt utsatt til juni 2022.

Vedtak: Tas til orientering.

**38/2022 Arbeidskonferansen utsatt**

Vi har valgt å utsette konferansen til 21. april 2022.

Vedtak: Tas til orientering.

**39/2022 En skole for alle utsatt**

Skole konferansen - En skole for alle er utsatt til 29. september 2022.

Vedtak: Tas til orientering.

**40/2022 Bruker og Etat møtes 2022**

Tema for konferansen er frivillighetens år 2022 og dato for konferansen er satt til 20. september 2022.

Vedtak: Tas til orientering.

**41/2022 Eventuelt.**

**a) NTNU – Workshop om universell utforming**

Fredag 11. februar - Scandic Nidelven kl. 0900 – 1530.

Vi arrangerer denne workshopen som et bidrag for å styrke vår kompetanse på området universell utforming i sosial- og barnevernfaglige utdanninger ved NTNU. Formålet er å sikre universell utforming som tema i undervisningen og hvordan en bedre kan bidra til universell utforming av undervisningen ved tilhørende studieprogram.

Universell utforming kan knyttes til FNs bærekraftsmål 4 om å sikre inkluderende, rettferdig og god utdanning og fremme muligheter for livslang læring for alle. Når det gjelder praksisfeltet for sosialt og barnevernsfaglig arbeid, handler det om arbeid for utrydding av fattigdom og å sikre deltaking, god helse og livskvalitet for alle,  områder som studentene skal være rustet til å arbeide med etter endt utdanning. Spesielt gjelder dette å sette fokus på strukturelle forhold som bidrar til å skape barrierer som funksjonshemmende omgivelser, prosesser, praksiser, marginalisering og eksklusjon. Dette gjelder for mennesker innenfor ulike kontekster og i ulike faser av livet.

Vedtak: Ingen fra FFO Trøndelag deltar.

**b) KS og Helse- og omsorgsdepartementet inviterer til Nasjonal helsekonferanse 8. mars 2022 kl. 09.00-14.00.**

Konferansen er digital og gratis. Helseminister Ingrid Kjerkol innleder.

Det er i år tre hovedtemaer:

* Samhandling mellom helseforetak og kommuner
* Psykisk helse – Hva gjør at vi lykkes? Hvilke utfordringer gjenstår?
* Erfaringer fra pandemien – konsekvenser for brukere og ansatte

Vedtak: Fra FFO Trøndelag deltar Mona Lersveen, Aud Torhild Andersen og Margareth Berg.

**c) Steinkjer kommune – koordinator barn og unge.**

Ønsker møte med organisasjonene 5. april 2022.

Vedtak: Tas til orientering.

**d) Møte i forhold til Helseplattformen 22. mars 2022 Søndre del av Trøndelag på teams**

Sekretariatet har forespurt ansvarlig ved St.Olavs hospital om å bidra.

Vedtak: Invitasjon sendes organisasjonene så snart vi har programmet klart.

**e) Møte med Pasient og brukerombudet – 25. april kl. 1400 – 1700 Stjørdal/Trondheimsområdet – SAFO inviteres til å delta.**

Vedtak: Invitasjon sendes organisasjonene så snart vi har programmet klart-

**f) Bærekraft og like muligheter – temamøte gjennomført i går 07.02.2022. Var over 40 påmeldte og det deltok ca. 30 stk.**

Vedtak: Tas til orientering.

**g) Status for tolketjenesten**

Vedtak: Saken utsettes til neste styremøte.

**h) Praktisk gjennomføring av styremøter**.

Det er ønske om at «stor saker» tas opp på egne kortere møter, slik at styremøtene slipper å være så lange.

Vedtak: FFO Trøndelag prøver ut en annen modell for gjennomføring av styremøter.

**i) Behandlingsreiser**

Flere får nå avslag på behandlingsreiser, så flere å flere drar ned til varmere strøk for egen regning. Da har de med rekvisisjon fra lege om fysioterapi. Helfo dekker da kun 2-3 behandlinger pr. uke. Har du behandlingsreise får du behandling hver dag.

Vedtak: Saken oversendes FFO Nasjonalt.